16.7.2014 20:05 | V britských a talianskych médiách je momentálne jednou z najhorúcejších tém čilská futbalová hviezda Arturo Vidal a po utorku dostal tento nekončiaci seriál špekulácii ďalší rozmer.
O jeho služby má eminentný záujem anglický futbalový veľkoklub Manchester United, jeho nový tréner Holanďana Louis van Gaal má 27-ročného stredopoliara v prestupovej listine na prvom mieste a je pripravený ho priviesť do svojho nového kádra.
Napriek tomu, že Čiľan bol už jednou nohou na štadióne Old Trafford, celý prestup sa zadrhol na čiastke požadovanej vedením Juventusu Turín. Taliansky veľkoklub žiada 35 miliónov libier, čo je pre "červených diablov" príliš a prestupové jednania sa nateraz zastavili.
Ak sa teda **SPORT_PROFIL=1063**Arturo Vidal**SPORT_PROFIL**, ktorý výkonmi zažiaril aj na čerstvo skončených MS 2014 v Brazílii, do červeného dresu Manchestru United napokon neoblečie, veľkú vedu z toho vraj robiť nebude. Momentálne sa totiž sústreďuje iba na užívanie si dovolenky. "Momentálne nepremýšľam nad tým, kam pôjdem. Chcem si len užiť dovolenku s ľuďmi, ktorých mám rád. Teraz sa sústredím na úplne iné veci. Až potom, keď sa vrátim do Talianska, uvidím," citoval Vidala portál chilevison.cl.
Jedna z hlavných opôr stredu poľa "starej dámy" by po prípadnom krachu prestupových jednaní medzi klubmi hlavu v smútku nemala, čo "Il Guerriero" potvrdil aj v ďalšom vyjadrení: "Ja už som hráčom veľkého klubu, Juventusu, takže budem určite pokojný, ak možnosť s Manchestrom United padne."
Podľa posledných správ sa celý prestup Artura Vidala do Manchestru ešte viac zamotal, keď športový riaditeľ Juventusu Giuseppe Marotta na tlačovej koneferencii vyhlásil: "Arturo Vidal nie je na predaj. Je jedným z najdôležitejších hráčov mužstva," uviedol Marotta a dodal: "Viacero známych klubov sa naň pýtalo, ale so žiadnym sme si nikdy nesadli k rokovaciemu stolu."
Manchester United, ktorý od utorka už zaberá pod dohľadom Holanďana Louisa van Gaala, skončil v uplynulom ročníku až na siedmej priečke a po 25 rokoch nebude hrať európske poháre. Preto sa vedenie "červených diablov" pustilo do veľkej prestavby kádra a novými hráčmi na Old Trafforde sú Španiel Ander Herrera z Athletic Bilbao, Angličan Luke Shaw zo Southamptonu a mladý Srb Vanja Milinkovič. K menovanej trojici by mali pribudnúť aj, aspoň podľa špekulácii britských médií, Argentínčan **SPORT_PROFIL=71**Ángel di María**SPORT_PROFIL** z Realu Madrid a špekuluje sa aj o nemeckom obrancovi **SPORT_PROFIL=3981**Matsovi Hummelsovi**SPORT_PROFIL** z Borussie Dortmund.